Η **Άννα Κουτσαφτίκη** (Αθήνα, 25 Απριλίου 1973) είναι Ελληνίδα ηθοποιός και τραγουδίστρια.

Βιογραφικό
----------

Γεννήθηκε το 1973 στην Αθήνα όπου και μεγάλωσε. Όταν τελείωσε το σχολείο ξεκίνησε τις σπουδές στην Φιλοσοφική Σχολή του Πανεπιστημίου Αθηνών απ' όπου αποφοίτησε τέσσερα χρόνια μετά. Παράλληλα ξεκίνησε να σπουδάζει υποκριτική στη Δραματική Σχολή Θεάτρου Τέχνης Κάρολος Κουν ενώ έκανε σπουδές και στο τραγούδι.

Το 1995, ενώ ήταν ακόμη φοιτήτρια στο Θέατρο Τέχνης, ξεκίνησε την καριέρα της λαμβάνοντας μέρος κυρίως σε θεατρικές παραστάσεις. Από το 1995 μέχρι το 1999, συμμετείχε σε παραστάσεις της σχολής της, συνεργαζόμενη με τους σκηνοθέτες Γιώργο Λαζάνη και Μίμη Κουγιουμτζή. Την περίοδο 2001-2005 έλαβε μέρος στα θεατρικά έργα «Ο κόσμος της Πάττυ», «Σπασμένη Στάμνα», «Φλαντρώ», «Πολύ κακό για το τίποτα», «Clavigo» και άλλα. Ακολούθησαν σημαντικές συμμετοχές τα επόμενα χρόνια σε παραστάσεις όπως «Η αγνή του θεού», «Έναν όνειρο» και άλλες.
Έκανε το ντεμπούτο της στην τηλεόραση τη σεζόν 2002-2003 κάνοντας διάφορες συμμετοχές στο καστ της σειράς «Camera Cafe». Τη σεζόν 2003-2004 είχε τον ρόλο της Χριστίνας στην κωμική σειρά «Καλά να πάθεις». Ακολούθησε μία μικρή συμμετοχή σε ένα επεισόδιο της σειράς «Οι ιστορίες του αστυνόμου Μπέκα». Έγινε ευρέως γνωστή στο κοινό το 2017 όταν μετά από casting πήρε ένα από τους πρωταγωνιστικούς ρόλους στον πέμπτο κύκλο της κωμικής σειράς «Μην αρχίζεις τη μουρμούρα». Εκεί μέχρι σήμερα υποδύεται την Θεσσαλονικιά φιλόλογο Ξένια Χατζηιωάννου συνεχίζοντας στη σειρά για έκτη σεζόν.

Έκανε το ντεμπούτο της στην τηλεόραση τη σεζόν 2002-2003 κάνοντας διάφορες συμμετοχές στο καστ της σειράς «Camera Cafe». Τη σεζόν 2003-2004 είχε τον ρόλο της Χριστίνας στην κωμική σειρά «Καλά να πάθεις». Ακολούθησε μία μικρή συμμετοχή σε ένα επεισόδιο της σειράς «Οι ιστορίες του αστυνόμου Μπέκα». Έγινε ευρέως γνωστή στο κοινό το 2017 όταν μετά από casting πήρε ένα από τους πρωταγωνιστικούς ρόλους στον πέμπτο κύκλο της κωμικής σειράς «Μην αρχίζεις τη μουρμούρα». Εκεί μέχρι σήμερα υποδύεται την Θεσσαλονικιά φιλόλογο Ξένια Χατζηιωάννου συνεχίζοντας στη σειρά για ενδέκατη σεζόν.

Στον κινηματογράφο έκανε την πρώτη της εμφάνιση το 2003 στη ταινία «Ένα τραγούδι δεν φτάνει». Το 2011 πρωταγωνίστησε στην ταινία *Απ' τα κόκαλα βγαλμένα* σε σκηνοθεσία Σωτήρη Γκορίτσα. Ακολούθησε η συμμετοχή της στην βραβευμένη ταινία του Αλέξανδρου Αβρανά *Miss Violence.*

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2002-2003 | Camera Cafe | MEGA | Νάνσυ | Βασικό Καστ |
| 2003-2004 | Καλά να πάθεις | ALPHA | Χριστίνα | Πρωταγωνιστικός Ρόλος |
| 2006 | Οι ιστορίες του αστυνόμου Μπέκα | ALPHA | Άννα Κονδύλη | Επεισόδιο: "Αυστηρώς προσωπικό" |
| 2017-2024 | Μην αρχίζεις τη μουρμούρα | ALPHA | Ξένια Χατζηιωάννου | Πρωταγωνιστικός Ρόλος |

### Κινηματογράφος

| Έτος | Τίτλος Κινηματογραφικής Ταινίας | Ρόλος |
| --- | --- | --- |
| 2003 | *Ένα τραγούδι δεν φτάνει* | Βάσια |
| 2005 | *Δεύτερη φύση* | μητέρα |
| 2010 | *Απ' τα κόκαλα βγαλμένα*  | Δώρα |
| 2013 | *Miss Violence* | γειτόνισσα |

Παραπομπές
----------

1. ↑  «Άννα Κουτσαφτίκη, αρχοντιά και ταμπεραμέντο». *catisart.gr*. 2012-03-22.. Ανακτήθηκε στις 2012-03-22.
2. ↑  «Το νέο ζευγάρι της σειράς «Μην αρχίζεις τη μουρμούρα»». *eretikos.gr*. 2017-08-30.. Ανακτήθηκε στις 2017-08-30. [*νεκρός σύνδεσμος*]
3. ↑  «Άννα Κουτσαφτίκη: Πώς προέκυψε η συνεργασία της με τη Μουρμούρα;». *gossip-tv.gr*. 2017-10-09.. Ανακτήθηκε στις 2017-10-09.
4. ↑  «Το νέο ζευγάρι της σειράς «Μην αρχίζεις τη μουρμούρα»». *eretikos.gr*. 2017-08-30.. Ανακτήθηκε στις 2017-08-30. [*νεκρός σύνδεσμος*]
5. ↑  «Άννα Κουτσαφτίκη: Πώς προέκυψε η συνεργασία της με τη Μουρμούρα;». *gossip-tv.gr*. 2017-10-09.. Ανακτήθηκε στις 2017-10-09.
6. ↑  «Άννα Κουτσαφτίκη ταινίες στις οποίες έχει πάρει μέρος». *Αθηνόραμα*. Ανακτήθηκε στις 1 Μαρτίου 2023.
7. ↑  «Η ελληνική ταινία-σοκ που σαρώνει στο Φεστιβάλ Βενετίας». *PatrisNews - Εφημερίδα Πατρίς Ηλείας*. 2 Σεπτεμβρίου 2013. Ανακτήθηκε στις 1 Μαρτίου 2023.